OpenLLM-France/wikimedia huggingface dataset:
# Ar Hent en Hadour/Chapistr 2

| ◄ LODEN I | LODEN II | LODEN III  ► |
En Aviél. — « Lan e oé en ti a dud ; ha ouilein e hrent rah ; trouz ha safar e oé geté : « Ne ouilet ket, emé Jésus ; er verh-ma nen dé ket marù, kousket é hempkin. » Hag en dud e hré goab anehon, rak ind e houié é oé marù. »
Epad er loden-ma, en hoari um zalh é ti Jaïr : pilérieu mein ; étrézé, tenneriseu liùaj e guh en hani marù.
Pe saù en tenneris, guélet e hrér en ouilerézed streùet duhont ha dumen, lod anehé klutet, lod aral harpet doh er pilérieu mein.
Allas, taulet hé des hé huañnad devéhan. Marù é !… Ouilet !
Marù é !… Ouilet !Ouilamb !
Marù é !… Ouilet ! Ouilamb !Allas ! Doh hui er han ! D’ein-mé er hlemmeu ! Marù, ô marù diskonfortus
Ne hellès chet, ahoél ur huéh, bout truhéus ? Ker braù e oé, ker braù ha ker iouank, allas, Ha ker karet get ol er ré hé hanaùas ! Perak kemér elsé en hani karetan, Er hroèdur !… A ! Ouilet.
Er hroèdur !… A ! Ouilet.Ouilamb ! D’emb-ni er han !
Ind e gan ; er flaouitteu e hoari ar un dro ; trouz ha safar.
Er marù en des skoeit Er boket kaeran. ⁂ O glahar ! O begin ! O tristé ! ⁂ Glahar ha dareu Ar er boketeu E houiù de houian.
Dareu ha glahar Eit er ré e gar Er boketeu glan. ⁂ A ! A ! Pelleit, pelleit, ô marù eahus, Skonterez blaoahus, Pelleit ta pé diskoeit Hou truhé ! Hui e daul en hur mesk er glahar… A ! Pelleit Laerez hur bugalé.
Taùet ! Perak gobér kement a drouz ?
Taùet ! Perak gobér kement a drouz ?Marù é !
Perak ouilein, perak ol en huchereh-sé !
Marù é en hani klan ha ni e ouil dohti
Hi e den en tenneriseu ag er gulé ; guélet e hrér en hani marù.
Sellet : en hé halon er goèd ne sko ket mui. Marù é.
Marù é.Pas, kousket é hempkin…
D’en ouilerezed ha d’er réral.
Marù é. Pas, kousket é hempkin…Mar plij genoh, Um dennet a kosté dré en tostan disoh.
De dad ha de vam eh hani marù ha d’en tri apostol.
Hui, chomet.
Ean e gemér en é zorn dorn er verhig.
Hui, chomet.« Talitha, kumi. » Merh iouank, saù, M’er gourhemen d’is.
M’er gourhemen d’is.A !… A !… Meh Doué, m’hous hanaù !
Alleluia ! Alleluia ! Alleluia ! Gloér hag inour de Zoué, Mestr er vuhé. Revou mélet Dré ol er bed, Eit er verhig en des resusitet.
En tenneris e goéh.
# Margod ar Bik

| ◄ Raz Kear ha Raz Kouer | Margod ar Bik | Ann Daou Glasker Bara hag ar graouen  ► |
Anaoud a rit ? Piou na ra ket Margod ar bik, a Ger-Biget, Eur c’hrac’hik kromm ha barvegez, Vel ma vi te, Fant skrignerez.
Houn-nez zo bet eur bompinen, Eur plac’h a dan, mistr ha kempen, Lemm a spered, lemm a lagad, Ha penn-herez dreisd ar marc’had.
Faeuz e ioa, ha faeuz braz ! — « Mar kemerann, e me-z-hi, eur goaz, » He renk kaout nerz ha koantiri, » Teod eur c’hloarek, stumm eur pipi.
» Eur galoun domm heb boutou Berr, » Reiz ha zentuz e peb amzer ; » A wenn vad he renko beza, » Gand eunn tamm brao a beadra. »
— Kement si vad renkje kavet, Si fall e-bed pe nefra c’hret, Eunn den vel n’euz, na vo biken, Eal da huvre, Madalen !
— Tostaad a ra potret farod D’ober askellik da Vargod, Tud a zanve, — koant, — stummed mad, — Ar plac’h ne gav hini d’he grad.
— « Ato ! me dimi d’ar seurt-se ! » Trelated int, zod-nai, ma fe ! » Sell Iann, gant he fri minaouet ; » Fanch, ann daoulagad dilavet ;
» Loeizik, eul logoden vihan ; » Job, eur geuneuden dreud ha moan : » Hen-man pladen vel eul loue, » Hen-hont ker feulz hag eur c’hole ! » -
— Pa oant skuiz oc’h huanadi, — Int skampet, — hini ha hini ; — Neuze tosta potret teuskoc’h : Daou intaon loued, eur zeller moc’h…
Margod a ziroll da c’hoarzin Gand neusiou kroug, dirag ho min. — « Ne lakinn ket, — ac’han da bell, - » Spillou da goef zantez Katel. »
— Ann hoad a zeu, keno genet ! He bleo zo griz, he bek ridet, N’heller ket, siouaz ! nevezi Beg eur plac’h koz vel tal eunn ti.
Ar mellezour, ar c’hloc’h, bemdez, A lavar d’hei : « Dimez ! dimez ! » Ar big a grog enn he skouarn. Ho ! mil bennoz d’ann hend houarn !
Kaved e deuz eur Cheminod Tord, jilgamm, luch ha divalo, Eul lountrek, paour evel eur raz, En em ginnig a renkaz c’hoaz.
— Penaoz he kavid ar gentel, Merc’hed breuriez santez Katel ? Ha c’houi, gragez Cheminoed, P’euz ked a geuz d’ar Vretouned ?
# Margodic

Oberennoù damheñvel pe handelvoù all zo ivez, gwelout Margodig.
| ◄ Fantic Bourdel | Margodic | Penherès Kernenon ► |
O retorn deuz Sant Iann-ar-Biz, D’ac’h, Margodic, a brometis
Birviken james feumeulen Met-oc’h, Margot, na eureujfenn.
— Salocraz, otro, trugare ! N’ veritan ket an enor-ze,
C’hui a zo mab eur c’honseiller, Me a zo merc’h eur jardinier.
— ’Wit-on d’ veza mab a di braz, Margodic, me n’ ran ket a gas,
Gant ma hallin-me beza well Euz ho carante ’roc merwell.
— Ma c’harante, keit ma vewin, Wit se, otro, hoc’h assurin.
Se, otro, hoc’h assurin rin, Met nann en hano da dimi.
— Margodic, d’in-me leveret, Petra ’zo caus n’am c’haret ket ?
Petra ’zo caus n’am c’haret ket ? Me ’m eus mado, c’hui n’oc’h eus ket.
— Hac ho pe mado, ’meï, otro, Me ’meus genet, hac ho dalvô ;
Hac a dalv muioc’h ma genet Wit kement mad hoc’h eus er bed.
’Wit-on me da veza dister, Ha beza merc’h eur jardiner,
Me oar lenn, scrivan war baper, Coulz ma oar mab eur c’honseiller.
— Margot, Margot, ma dousic coant, C’hui deufe ganin-me d’am c’hambr ?
C’hui deufe ganin-me d’am c’hambr ? A bemp cant scoet m’ho craï contant.
— Miret, otro, ho pemp cant scoet, Pe reit-int d’an nep a garfet ;
Pe reit-int d’an nep a garfet, Wit-on me n’ho goulennan ket.
— Margodic, lavaret-hu d’in, C’hui deufe ganin-me d’am zi ?
C’hui deufe ganin-me d’am zi ? Me vewfe anoc’h disoursi ;
Ha me ho cuisco en goege, Hac en pourpr hac en cadrine.
— Ar goèg, otro, ’zo d’an iliz, Hac ar pourpr a zo d’ar bourc’hiz,
D’an dud gentil ar c’hadrine ; Me n’ c’houlennan nicun an-he.
Tarn diaoul hini deuz ma ligne Na’ n eus bet dec scoet a leuve ;
Na n eus bet dec scoet a leuve, Me n’ouzon ket ar c’hontjou se
— P’in d’ho coulenn, Margot, d’ho ti, Na ret ket a wall-respont d’in,
Met roët d’in eur respont-vad, ’Vel ma roas ho mamm d’ho tad !
— Ho ! euz ar goulenn a refet Otro, a veet respontet ;
Rac, mar goulennet agreabl, C’hui vo respontet favorabl ;
Ha mar goulennet dishonest Ho comprimant finisso prest.
— Margodic, lavaret-hu d’in, Breman pa ’z oc’h dimezet d’in ;
Breman pa ’z oc’h dimezet d’in, Ha c’hui am c’har dreist peb-hini.
— Ho ! ia sur, ho caret ran-me ’Vel m’am bije genet, leuve ;
Ma vijac’h er prison laket, Endan tri alc’houe ranfermet,
Me angachfe ma hol leuve Ewit ho tennan ac’hane.
Mac’harit Fulup, 1872.
# Margodig Gilhard

Oberennoù damheñvel pe handelvoù all zo ivez, gwelout Margodig Gillard.
| ◄ Ar C’homblad yaouank | Margodig Gilhard | Mari Flouri ► |
* Pa c’his d’ar stang gant ma dilhad,
* Me ne zonjen nemet en mad ;
* Pa dôlis ma linsel er stang,
* Oa paket enni ’n inosant.
TRADUCTION. — Quand j’allai à l’étang avec mes hardes, « — Je ne songeais qu’à bien ; — Quand je jetai mon drap de lit dans l’étang, — Un innocent (un petit enfant) y était enveloppé.
Chanté par Menguy et Léon, Carhaix.
* Me ’wel ma mam tisken al lan ;
* Kri e he c’halon ma ne rann,
* Kri e he c’halon ma ne rann !
TRADUCTION. — Je vois ma mère descendant la lande ; — Dur est son cœur s’il ne se brise (bis) !
Chanté par Maryvonne Bouillonnec, Tréguier.
# Margodig Gillard

Oberennoù damheñvel pe handelvoù all zo ivez, gwelout Margodig Gilhard.
| ◄ Ul Lac’heres he Bugel | Margodig Gillard | Mari Flouri ► |
Pa is d’ar stank gant ma dillad, Me na sonjenn nemet en mad ; Pa dolis ma linsell er stank, Oa paket en-hi ’n inosant !
 Pesketerrienn d-eûs ma gwelet, Hag a lakas ma c’homerret ; Hag a lakas ma c’homerret, Da gas d’ar prizon d’ann Naonet.
Ann aotro kapusinn ’lâre, Er gador-sarmon pa bigne : — En prizon ’n Naonet me ’zô bet, Gwalc’h ma c’halon am eûs goelet,
 ’Welet ur plac’hig tric’houec’h vloaz Ebars ar prizon o kana Litaniou ’r Werc’hes Varia, Hi n’ d-eûs ket tri de da vewa !
 Merc’hedigo iaouank, m’ho ped Da vont d’ar prizon d’hi gwelet, Fourdelizenn ann holl verc’hed, Mezelour ann itronezed.
 Margodig Gillard ’c’houlenne Digant ’r merc’hed iaouank ’n de-se ; — Merc’hedigo, d’in lavaret Petra a-newez ’c’h eûs klewet ?
 P’oc’h deut d’am gwelet d’ar prizon, Klewet hoc’h eûs a vinn krouget ? — Leall, Margodig, n’hon eûs ket Klewet lâret ’vijeac’h krouget :
 ’Bars ar sarmon ni a zo bet, Hag a eo d’imp gourc’hemenet Donet d’ar prizon d’ho kwelet, Fourdelizenn ann holl verc’hed :
Fourdelizenn ann holl verc’hed, Melezour ann itronezed. — Ewit fourdelizenn n’on ket, Mezelour d’ac’h, na lârann ket.
 Merc’hedigo iaouank, m’ho peed Karante kloarek n’ho pô ket : Dre ma c’hanenn ma bugale, Ar c’hloarek ’frike anezhe ;
 Mont ’ree war-n-ezhe gant he droad ; Mill mallos did, kloarek ingrat ! Merc’hed iaouank, mar am c’hredet, Karante kloarek n’hô po ket !
 It d’ann offern, d’ar gousperou, A dorr kalz a blanedennou : ’Tre ’nn offern hag ar gousperou Ni gomette hon pec’hejou.
 Merc’hed iaouank, em retiret, Me ’well un’ gant ar ru ’tonet ; Me ’wel unan ’tont gant ar ru, Wit ma glac’har, me a zo sur.
 — Na eo ket me eo ann hini, Margodig, ’deu d’ho klac’hari ; Komerret kador, azeet, Setu ho setans, hi lennet.
 N’oa ket he setans digorret-mad, Ma kouee ’nn dour he daoulagad ; Ma kouee ’nn dour he daoulagad, Hag euz he diou-fran ’kouee ’r gwad !
 — Margodig d’in-me lavaret Na ped bugel hoc’h eûs ganet ? — Ur menig rouz ’zo ’n prad ma zad, Mar gwife komz, hen goar er-fad.
 Me ’m eûs ’dann-han tri inosant, Hep ole hag hep badeziant ; Hag un-all ’m eûs er punz duze, Ha seis livr mein euz he goste ;
 Ha c’hoaz sav war-c’horre ann dour, D’ c’houl’ digant he dad badeziant ; D’ c’houll’ digant he dad badeziant, Digant he vamm soulajamant !
Un-all ’m eûs indann ann treuzou, Un tammig teill en he c’henaou ; Hag un-all indann ann oaled, N’ oûn penaoz n’oun gant ’n ifern lonket !.... . . . . . . . . . . . . . . . . . . . . .
Kanet gant Mari-Job Kado, Plouaret — 1847.
# Margodig ar C’helennek

Oberennoù damheñvel pe handelvoù all zo ivez, gwelout Margodic ar C’helennec.
| ◄ War bont an Naoned | Margodig ar C’helennek | Radig Saliou ► |
* Margodig ar C’helennek a lavare d’he zad :
* « Me n’in ket d’an oferen, pa n’am eus ket dilhad. »
TRADUCTION. — Margot le Quelennec disait à son père : — « Je n’irai pas à la messe, puisque je n’ai pas d’effets. »
Chanté par Marie-Cinthe Toulouzan, Port-Blanc.
Chanté par Marie-Jeanne le Bail, Port-Blanc.
# Marc’harit coant

Oberennoù damheñvel pe handelvoù all zo ivez, gwelout Marc’harit Koant.
| ◄ Merc’hed Kergroaz | Marc’harit coant | An hini varwas gant ar c’hoant dimi ► |
Chileuët hol, o chileuët Eu sonic nevez ’zo savet, Da Varc’harit oc’h Kergluyar, Proprican plac’h war ann douar.
 Hac he mamm a lâre d’êhi : Marc’harit keh, coantic oc’h-c’hui ! Petra vern d’eing bud e ken brao, Pa n’am dimezet ket atao ?
Pa ve ann avalenn en ru, Rêd ê he gutul, ha doc’htu ; Coei ra euz ar voenn ann aval, Mar n’hen gutuler, ia da fall.
 — Ma merc’hic coant, ’n em frealhet, A-benn ur bloe e vec’h dimêt. — Ha mar marvan a-raoc ur bloe, Ma laket on eur bez neve.
 Laket tri boket war ma be, Unan a roz, daou a lore. P’az eï re dimêt d’ar vered, E kemerint peb a voked ;
 Hac e lârint ’n eil d’egile : — Chetu ur plac’h iaouanc ame Pini a zo marv en he c’hoant Da zoug mirouerou arc’hant !
 War ann hent-braz kent ma laket : Cloc’h evidon na zono ket ; Cloc’h war ann douar na zono ket, Bêlec d’am c’herc’had na zeui ket.
Stival, tost de Bontivy, 1848.
# Margeitig ha Loeizig

| ◄ Soñnen a garanté | Margeitig ha Loeizig | ► |
* 1. En hiaul zou é seùel, kan e hra en éned ;
* Me huél é kreiz er lann men dousig é tonet. (o)
* 2. M’hé guel é vrochennat, en ur gan ur soñnen
* Tré men dé dré er lann he loñned é tremen.
* 3. A p’arriù tostik d’ein, me halon e hra joé,
* Me lausk ur pozig kan, hi me reskond eùé.
* 4. — Dématoh, Margeitig, dématoh a galon,
* Get un amzér ken kaer, petra laret, mignon ?
* 5. — Ne houian mé, Loeizig, ne houian nitra vat,
* Ne houian meit kañnein, kañnein ha brochennat
* 6. — Neoah, o buguléz, pen dé er bleu ér gué
* Kalon ur verh iouank zeli bleuein eùé,
* 7. — Me halon, den iouank, e vé perpet eurus,
* Pe huélan me mignon, a p’er guélan joéius.
* 8. — Laret d’ein, Margeitig, più e zou hou mignon ?
* En hani e garet zou joé én é galon !
* 9. Marsé, o Margeitig, hues choéjet un eutru,
* Hag hou kroñnou get eur ha dantel a bep tu ?
* 10. — Petra e hrehen mé é ti un eutru bras,
* Pél doh me heh loñned ha doh me fradeu glas.
* 11. Ne pas, ne pas, Loeizig, un eutru n’em bou ket,
* Ar er méz é chomein get men guellan karet.
* 12. En hani e garan n’é ket pél azohein,
* Nen dé ket un eutru, mes ean houi me harein.
* 13. Pe gañnan ur soñnen m’er hleu é huitellat…
* Saill e hra me halon p’er guélan é tostat…
* 14. Hun boéhieu liés mat ér lanneg didrouzus
* Hum géj hag e vrud pél hun haranté padus.
* 15. Èlté o me mignon, e karehen guélet.
* Margeitig ha Loeizig de vikin unañnet ?
* 16. — A greiz kalon, Margeit, trugèré, trugèré,
* Mar don karet genoh hui zou karet eùé…
L.H.
# Margodic ar C’helennec

Oberennoù damheñvel pe handelvoù all zo ivez, gwelout Margodig ar C’helennek.
| ◄ Penherès Pennaneac’h (eil gwez) | Margodic ar C’helennec | Ivonnaïc Ar Ged ► |
Margodic ar C’helennec a lavare d’he zad : Me n’in ket d’ann offern, pa n’am eus ket dillad ;
 Ma vijenn en Kerleino, me vije gwisket mad, En satinn, en voutouz, bep sort dillad a stad ;
 En satinn hac en voulouz, en damas marellet, Rubano war ma botou, ’vel ann dimezelled.
 Ann aotro a Gerleino a lavare d’he vroeg ; — Mar vijeac’h-hu contant, ’m bije c’hoas eur pried ;
 Margodic ar C’helennec a gavan ’zo plac’h coant, Ma squeud a welan dreizhi, pa dremen dre ma c’hambr
 Ann itron a Gerleino, o vont d’ann offern-bred, Margodic ar C’helennec a deveus ranconlret:
 — Lavaret d’in, Margodic, ha c’hui a ve contant Da donet da Gerleino da ober plac’h a gambr ;
 D’ober guele ann aotro, ha da scuban he gambr, Coulz ’vel da gousked gant-hen, Margot, p’hen defo c’hoant?
— D’ober guele ann aotro, itron, me ’zo contant, Met ’vit da gousked gant-hen, me n’em eus ket a c’hoant.
 Neb a welje Kerleino dindan he raisinenn, O son gant eur c’hontre-baz, en he zorn eur werenn,
 O clasq debauch Margodic, allas ! hac hen eus grêt ! Margodic ar C’helennec a zo eur plac’h manquet.
 Mar ’m eus-me bet Margodic, me ’m eus hi faeet mad, Pemp cant scoed en aour melenn em boa roet d’he zad ;
 Pemp cant scoed en aour melenn em boa roët d’he zad, Ha d’ec’h kement-all, Margot, vit caout ho graso-mad ;
 Semizettenn d’ar vagerès, ha maillurenn d’ar mab, Cant scoed en corn ar c’hawel, vit lacad rusquellad.
 P’arrujeac’h em zi, Margot, me em boa bougedenn, N’hi dougje ket ma hoqueton, na ma incane gwenn ;
 N’hi dougje ket ma hoqueton, na ma incane gwenn, Ma c’hi hi dougfe brema, divas ha disenclenn !
* ↑ En satin hac en voulouz, bep sort dillad a stad, Eur bahut ru violet da lacad ma dillad.
* ↑  — Na me na rajen caz ha pa pije daouzec, Peneverd d’ho pugale, a ve dizenoret.
* ↑ Var : Neb a welje ann otro dindan eun ivinen, O sôn gant eur violans, Margot war he varlenn ;  O sôn gant eur violans, Margot war ho varlenn ; O clasc déhauch Margodic ziouas ! deut ê a-benn !
# Margodig

Oberennoù damheñvel pe handelvoù all zo ivez, gwelout Margodic.
| ◄ Annaig ar Fichant | Margodig | Ar Vestrez klanv ► |
* O retorn deus Sant Yann-ar-Biz,
* D’ac’h, Margodig, e prometis,
* Birwiken jamez feumeuleun
* ’Med-oc’h, Margod, na eureujfen.
TRADUCTION. — En revenant de Saint-Jean-du-Doigt, — A vous, petite Margot, je promis — Que jamais, au grand jamais, femme — Si ce n’est vous, Margot, je n’épouserais.
Chanté par Maryvonne le Flem, Port-Blanc.
# D’amm mignon koz, Iann-Pipi-Mari Ar Skour

| ◄ Ann daou dort | D’amm mignon koz, Iann-Pipi-Mari Ar Skour | Evit trugarekat ann aotrou Ar Skour  ► |
* I.
* Barz Remengol, tad ar Barzed,
* Aliès d’in c’heuz lavaret :
* « Deuz ta, dihûn, potr lemm Kerne !
* » Dispak d’emp eur zonik neve ;
* » Eur zon ebatuz ha lirzin
* » Da lakat Breiziz da c’hoarzin ;
* » Da lakat Breiziz da drida,
* » Da fringal ha da c’hourina. — »
* II.
* Nann ! potr Kerne n’a rimo ken,
* Touignet e zeo beg he bluen,
* En he spered ’neuz mui a dân,
* En he skeven ’neuz mui halân,
* He zac’h biniou a zo roget ;
* He goz vombard a zo faoutet,
* ’Neo ket siouaz ! mouzat a ra
* He zutell zo eet da netra. —
* Barzed iaouank, a beb avel
* A gân brema dre Vreiz-Izel :
* Pa richân ’n eostik er vojen,
* Tec’h ha kloz da veg, koz kaouen !!!
Proux.
# D’an Tieien parrez Roslohen ha da ré tro ar Faou

| ◄ | D’an Tieien parrez Roslohen ha da ré tro ar Faou | Abars-Comzout  ► |
Doc’h-hu eo, va amezeien, oc’h parrez Roslohen, doc’h-hu tieien eus tro ar faou, a voestlan al léor-mâ. Evid guir, peguément a anaoudegues vad ne dléan-quet doc’h evit al lévenez a bep maré oc’h eus roed dimé, en oc’h eulia gât quement a squiant ac a foug, ar c’helennou a roomp deoc’h, dré labour ha dré gomz, meur a bloavechou zo.
Diguémeret oc’h eus ar penvillou nevez, dilézet oc’h eus ar c’hiz côz, é oac’h boazet d’eulia, a bel-zo, evid ober eun doaré labour squiantussoc’h, pehini a viâna hô poan en oc’h cresqui pinvidigues an douar. Couscoude, bez eus tud ha nellont quet anavezout a c’hanoc’h, pa eo guir n’ho deusquet anezo bevet en hô touez, gât péré ez oc’h tamallet d’hô nem blijout en disquiantegues ha da veza dizent gronz oc’h ar c’helennou a zel deus a quement guellidigues. Quenderc’hel a réot da rei evid gaou ar goal tamallou zont, en oc’h guellaad ato al labour, ha da rei quelennou talvoudus dan tieien ar c’harteriou al, péré né zaléint quet d’och eulia var an ent mad a ziscoëzit dezo.
# D’an otro Julou

| ◄ D’an otro Menguy | D’an otro Julou | Kanaouen d’an otro Disez ► |
D’AN OTRO JULOU  Person Loguivi-Plougras, Chaloni Roaon ha Sant-Brieg.  ————
* A zamdost d’eur ster vihan, sterig sant Milion,
* A ruilh he dour ’n eur drouzal, e-kreiz eun draouien don,
* Gwechall El-mat ar barouz, da hekleo Breiz-Izel,
* A gasas ar girio-man war eskel an awel :
* « A greiz kalon, gant dudi, kanet ganimp Breiziz,
* « Rak ’n ho touez ’welfet dibab, ’wit liorz an lliz,
* « Eur bugel a dle genel war douar sant Ivi,
* « Eun de uheloc’h ’witan en Breiz ne vo hini.
* « Sekretour ha vikel-vras ’kichen eskop e vro,
* « Goude-ze en ker Vilin hanvet eskop d’e dro.
* « Met Milin a zo re bell !… Bugel sant Milion
* « A dostao d’ar vro goant ’lec’h ’chomo e galon.
* Goude bean da Vreiz komzet
* An El a c’halv e vignoned,
* Tud Logivi, kristenien vat,
* Hag e lar d’ê hep chipotat :
* « Ma tennet lorc’h eus ho tour koant,
* Me a zo sur, holl ho peus c’hoant
* E ve kresket ha kaeraet
* An iliz ’lec’h oc’h badeet.
* E-keit ma vo ho kenvroad
* Pell-pell, du-hont, oc’h ober vad,
* Me glasko d’ec’h eur pastor mat,
* A lako tud da gizellat.
* Da gizellat mein-benerez.
* Da hadober ho keur a-bez,
* ’Pad ugent vla, hep diskwizan,
* Gant hoc’h iliz ’ray ’met poanian.
* Hag hoc’h iliz, hadneweet,
* War-dro he far n’ he devo ket,
* Mar de uhel an tour ’n he fen,
* ’Vo ket kaeroc’h ’wit he nefen !
* O ! mil bennoz a lavarfet
* D’ar beleg mat an nevo gret
* Eus hoc’h iliz eur belezen
* Kuzet ken brao kreiz an draouien.
* Doue eo a baeo hepken
* An hini ’no poaniet kement !
* ’Mes arc’heskop ho pro garet
* E bastor mat n’ankouao ket !
* Ha pa vo deut da Vreiz-Izel,
* Me ay da Roaon a den-askel.
* Ne vin ket pell !… pa zistroïn,
* ’N otro Julou ’vo chaloni !
* Chaloni Roaon ha Sant-Briek
* ’Vo ar beleg ken kalonek
* A ’n em stago ouz ho parouz,
* ’N eur ober vad sioul ha didrouz. »
* An El ’nevoa lavaret gwir,
* Ha n’an eus ket manket d’e c’hir !
* Bewet pell c’hoaz, den a galon,
* En disheol tour sant Milion !
# D’an deiz diveza eus ar bed

Oberennoù damheñvel pe handelvoù all zo ivez, gwelout Eizved Cantic. Clemou ha disesper ar re zaonet.
| ◄ Tavit, ô tud incredul‎‎ | D’an deiz diveza eus ar bed | O moment a blijadur, moment a joaustet ► |
* D’an deiz diveza eus ar bed,
* Peguen estranch vezo clêvet
* Ar c’hlêmou eus ar re gollet,
* Goude ma vezint condaounet.
* Crial a raint a bouez-penn
* Gant glac’har vras ha gant anquen ;
* Autrou Jesus, guir Vab Doue,
* Ho pet truez ous hon ene.
* Ar Barner just a respounto,
* O sellet rust meurbet outo :
* An nôr a druez so serret ;
* Pelloc’h ne zeus pardon ebet.
* Gant va goad deoc’h, tud milliguet,
* Ar Barados am boa prenet,
* M’ar carjac’h beza bet sentet
* Ouz va lezen deoc’h annoncet.
* Me’meus bet oc’h avertisset
* Dre voyen Predicatoret,
* Er Retret hac er Mission,
* Hac e meur a occasion.
* Mæs c’hui oc’h eus-hi dispriset
* O terc’hel ato d’ar pec’het ;
* Peguer maleürus bennac oc’h,
* N’oc’h eus da damal nemed-oc’h.
* Va Jesus, Tad a drugarez,
* Roit deomp-ni ho Rouantelez ;
* P’oc’h eus evidomp oll scuillet
* Ho coad sacr, n’hon refusit quet.
* Re zivezat em suppliit,
* Ha re zivezat e vouelit ;
* An nôr a druez so serret :
* Pell diouzign, tud milliguet.
* Neuze, gant eur glac’har c’hüero,
* Ar re zaounet oll a grio :
* Adieu eta, Salver ar bed,
* Adieu d’ho coad er groas scuillet.
* Adieu, Æles, Sent, Sentezet ;
* Adieu, querent ha mignounet,
* C’hui a bign joaüs en Eevou,
* Ha ni a gouez en Ifernou.
* Mallos dit, tad ; mallos did, mam :
* C’hui so quiriec d’hor foan estlam ;
* Ra viot da viquen milliguet,
* Deffot n’oc’h eus hor c’houriget.
* Mallos did, mignon libertin,
* Te so caos eus va oll chagrin ;
* Mallos deoc’h, mæstr ha mæstreset,
* Deffot n’oc’h eus hor c’helennet.
* Mallos d’ar c’hartou, d’an dançou,
* D’ar c’hoariou, d’an nosveziou ;
* Mallos d’ar guin ha d’an dud fall,
* Zo bet occasion d’hor goall.
* Pec’her, pec’heres, ha te gleo
* Ar pez a dle padout atao ?
* Gra pinigen hep differi,
* Pe autramant divezat vezi.
# D’am c’hoar hena, leanez

| ◄ Enn distro euz ann Tonkin | D’am c’hoar hena, leanez (gand eunn ton) | Enn eur vont d’ar pardoun ► |
* Sonj ec’h euz va c’hoar ger, euz Treflez ?
* Euz hon lojennik a Bountlez
* El leac’h m’hon euz, gand hon tud karet,
* Hor iaouankiz gaer tremenet ?
* Eiz bugel ez oamp d’ar mare-ze,
* gwiziegez, seder ha gae ;
* Aliez brema, pa zonjann em bro,
* E teuann da skuill daelou c’houero.
* Rag ann amzer-ze diouz-omp zo pell,
* Ha ni, digor hon diouaskel,
* A-gleiz, a-zeou, siouaz ! zo nijet,
* Heb mui gallout en em welet.
* Rag du-hont p’ounn bet o pardouna,
* N’em euz anavezet netra ;
* Hor meziou ken glaz, ken dudiuz,
* Hirio zo melen ha truezuz.
* Gwez ar menez holl zo diskaret
* Hag he leton a zo gwevet ;
* Euz hon ti ne jom ket eur voger,
* Ha trouc’het int halek ar ster.
* Evel enn eunn huvre, koulskoude.
* Em euz ho kwelet adarre
* E ribl ar ster, e ieot ar prajou,
* O redet evel oanigou.
* Ha diouz ann noz, enn em d’ann oaled,
* Dirag eunn tan balan bodet,
* Ho kleviz, a vouez huel, o kana
* Eur werz kaer da Zantez Anna.
* Siouaz ! ann huvre n’eo ket padet,
* Ha va c’haloun zo bet rannet
* O lavaret, gant tristidigez,
* Kenavo da veziou Pountlez.
* Va c’hoar ger, plijadur ar bed-ma,
* Evel a welann, n’eo netra,
* Setu perag sec’homp hon daelou ;
* En em welet raimp enn Envou.
# D’am delenn

| ◄ Goude va maro | D’am delenn | D’ar gannaded republikan ► |
* A-boan m’oa diskennet va mignounez enn douar,
* Ma tirollaz war-n-oun noz teval ann enkrez,
* Rag den ne gemere perz ebarz em glac’har,
* Den ouz-in n’en doa truez.
* Ma’z eo doaniuz gwelet, da bep diskar-amzer,
* Ann delienn o tiskenn, ar vleunenn o c’hoenvi,
* Goude beza sonjet, prestik e lavarer :
* Ne c’hallent beva mui.
* Med me, keu iaouank c’hoaz, bleunenn hanter zigor,
* Beza gand ar gwall-eur war va zreid dizec’het
* Taolet ha distaolet, evel war eur gwall vor
* Eur vag heb stur ebet !
* Koll a reann pep fisians, pa gleviz o sevel
* Euz ann devalijenn eur vouez madelezuz,
* Skiltr evel ann avel, kaer evel mouez eunn El,
* Enn eur ger, dudiuz.
* Ar vouez a lavare : « perag kement gouela,
* « Ha perag er gwall-eur plega kement das penn ?
* « Gan-ez eur vignounez a jom c’hoaz er bed-ma ;
* « Houn-nez eo das telenn. »
* Ha d’ar vouez-se, kerkent, va c’haloun da dridal ;
* Dirag va daoulagad ann heol a lugerne,
* Bez ez oann vel eunn den, skoet gand eunn huvre fall,
* Pa zihun er gwele.
* O va delenn ken ker ! o va brasa tenzor !
* Nag a zerveziou kaer a dleann d’id em buez !
* Daoust ha ped a frealzi c’hoaz war douar ann Arvor,
* Goude ma vinn er bez ?